
 R A P O R T 
asupra proiectului de Lege privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală


Comisia pentru agricultură, silvicultură, industrie alimentară şi servicii specifice  a fost sesizată spre dezbatere şi avizare în fond, cu proiectul de Lege privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală, transmis cu nr.P.L.x. - 728 din 10 decembrie 2003 şi înregistrat sub nr.24/499/11.12.2003. La întocmirea raportului, Comisia a avut în vedere avizul Consiliului Legislativ şi avizul Comisiei juridice, de disciplină şi imunităţi. 



Senatul a adoptat proiectul de lege în şedinţa din 4 decembrie 2003.


Proiectul de lege are ca obiect de reglementare înfiinţarea, organizarea şi funcţionarea Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală, instituţie publică cu personalitate juridică, finanţată integral de la bugetul de stat, în subordinea Ministerului Agriculturii, Pădurilor, Apelor şi Mediului, în scopul armonizării legislaţiei din România cu legislaţia comunitară, potrivit angajamentelor asumate prin Documentele de Poziţie pentru Capitolul 7 – Agricultura şi Capitolul 8 – Pescuitul, în cadrul procesului de pregătire în vederea aderării României la Uniunea Europeană. 

Proiectul de Lege privind înfiinţarea, organizarea şi funcţionare Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală face parte din categoria legilor ordinare, potrivit prevederilor art.73 (1) din Constituţie.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor:  domnul   Valeriu Steriu  – secretar de stat  în  Ministerului Agriculturii, Pădurilor, Apelor şi Mediului 

La lucrările comisiei au fost prezenţi 30 de deputaţi, din totalul de 33 membri ai comisiei.

Raportul Comisiei a fost adoptat  cu unanimitate din voturile celor prezenţi, în şedinţa din 16 decembrie 2003.

Proiectul de lege, potrivit art.75 din Constituţie şi art.86 alin.3 pct.1 din Regulamentul Camerei Deputaţilor, cu modificările şi completările ulterioare, este  de competenţa  decizională a Camerei Deputaţilor.

I. Amendamente admise

În urma dezbaterii în comisie, proiectul de lege se aprobă cu următorul amendament: 

	Nr. crt.
	Text iniţial


	Text propus de Comisie 

(autorul amendamentului)
	Motivarea 
	Camera decizională 

	0
	1
	2
	3
	4

	1. 
	Art.2. – 

     (4) Agenţia va prelua, începând cu anul 2007, structura instituţională a Agenţiei SAPARD. 
	Alin.(4) al art.2 - Se elimină.

Deputat Mihai Nicolescu - PSD
	Având în vedere data aderării României la Uniunea Europeană nu poate fi cuprins în text modul de organizare după 2007. 
	



Proiectul a fost aprobat cu un număr de 30 voturi pentru.

VICEPREŞEDINTE,







SECRETAR,



Mihai NICOLESCU      







Alexandru PEREŞ 

Întocmit:    Consilier


      Anton Păştinaru

